HALLOWEEN
Halloween obchodzi sie dycki z 31 pazdziernika na 1 listopada, przed samym Swiyntym Zmarlych. Tak richtig, to tyn zwyczaj do Europy prziwandrowol z Ameryki dziepiyro na poczontku dziewiencdziesiontych lot zeszlego wieku, a tam przismyczyli to przesiedlyncy z Irlandii.
Toz pora dni naprzod kupuja bombony, kyjksy i inksze maszkety, coby obdzielic bandy bajtlow, kere przilazom pod dzwiyrze i chcom co dostac. Niyroz przilezie 5, 6 abo i wiyncy grup synkow i dziolchow, poprzeblykanych w bele jake szmaty za duchy, wampiory abo heksy ,a na dodatek na gymbach majom larwy kosciotrupow, wampiorow, abo tyz te gymby majom pofarbowane jak straszydla. Tyn przebleczony za smierc czimie w rynkach plastikowo kosa i niom wymachuje. Jak tak we siyni jest cima, to idzie sie wystraszyc. Abo idziesz se spokojnie drogom a tukej nogle wyskakuje banda takich przeblykancow! Ale niy ma tak, ze 5 – 6 bajtlow mo jedna torba na te maszkyty i co nazbiyrajom, tym sie podzielom. Kozdy z nich wyciongo rynka ze swojim bojtlym i musisz kozdymu dac gorsc bombonow. I to sprawiedliwie! Nikedy przilazom grupki takich malych, richtig gryfnych bajtlikow z jednym starszym do wachowania. Te niy som frech, bez toz rada dowom im do bojtlikow maszkety. A wybiyrom take co lepsze, male szekuladki abo kyjksy we szekuladzie. Ale jak przilazom take wiynksze odymie i straszom, ze jak nic niy dom to mi bydom robic na bzdury, to wybiyrom take bele jake bombony i zwykle kyjksy, kere juz pora tydni lezaly w barku i zodyn niy chciol ich jesc.
Bardzo wazno na Halloween jest bania. Tako blank normalno, srogo bania. A robi sie to tak:
przodzi nozym trza urznonc na wiyrchu dekel ze sztynglym i rynkom wyciongnonc te colke farfocle do kupy ze kostkami (kostki idzie ususzyc a potym szkubac przi oglondaniu telewizora). Potym lyzkom fajnie wyszkrobac pojszczodek, z kerego idzie zrobic kompot abo dobro zupa, tak, co zostanie skora tak 1 -1,5 cm rubo. Szpiczastym i ostrym nozym we tyj skorce wyrznonc gymba: oczy, nos i zymby. A jak kto mo fantazja i zdolnosci, to moze jeszcze wyrzinac bele jake wzorki, wlosy itp. Potym do tyj wyrzniytyj banie wrazo sie zapolono swiyczka i przikrywo deklym ze sztynglym. W doma stowio sie tako bania na fynstebrecie i jak sie duzy ta swiyczka dryny poli, to fajnie wonio we colkij chalpie. W doma idzie se czimac tako mynszo bania, ale jak kto mo tako fest srogo, to dowo do zogrody, stowio we laubie, przi chalpie, abo kaj na plocie. Nawet szykownie to wyglondo. Niykere, co majom swoje chalpy, strojom je ze dworu w bele jake straszydla, pajonczyny z wielgimi pajonkami, a jak sie zblizyc do takij chalpy, to zwoniom zlowrogo zwonki abo cosik brzynko, ze co bardzij strachliwy sie wystraszy. Wiela tyz wiyszo w oknach zbastlowane figurki abo obrozki heksow na mietle, niytopyrze, pajonczyny z pajonkami abo inksze bele jake swinstwa:-)
Na drugi dziyn juz jest po wszystkim, swiyntujymy 1 listopada – Wszystkich Swiyntych.
Barbara Matusiewicz
kab_Latn szl_Latn szl_Latn szl_Latn szl_Latn szl_Latn sot_Latn